**สรุปผลการประชุม ก.จ.**

**ครั้งที่ 7/๒๕66**

**เมื่อวันที่ 27 กรกฎาคม 2566 เวลา 09.00 น.**

………………………..

1. ร่างระเบียบคณะกรรมการกลางข้าราชการองค์การบริหารส่วนจังหวัดว่าด้วยค่าตอบแทนคณะกรรมการข้าราชการองค์การบริหารส่วนจังหวัดและคณะอนุกรรมการ (ฉบับที่...) พ.ศ. ....

- เห็นชอบร่างระเบียบคณะกรรมการกลางข้าราชการองค์การบริหารส่วนจังหวัดว่าด้วยค่าตอบแทนคณะกรรมการข้าราชการองค์การบริหารส่วนจังหวัด และคณะอนุกรรมการ (ฉบับที่...) พ.ศ. ....

ตามพระราชบัญญัติวิธีการงบประมาณ พ.ศ. 2561 กำหนดให้องค์การบริหารส่วนจังหวัดเป็นหน่วยรับงบประมาณโดยตรง ดังนั้น จึงปรับปรุงระเบียบ ก.จ. เรื่อง ระเบียบคณะกรรมการกลางข้าราชการองค์การบริหาร ส่วนจังหวัดว่าด้วยค่าตอบแทนคณะกรรมการข้าราชการองค์การบริหารส่วนจังหวัดและคณะอนุกรรมการ (ฉบับที่ ..) พ.ศ. .... ดังนี้ “ข้อ 7 การเบิกจ่ายค่าตอบแทนสำหรับคณะกรรมการและคณะอนุกรรมการให้องค์การบริหาร ส่วนจังหวัดขอรับการสนับสนุนงบประมาณจากสำนักงบประมาณหากไม่ได้รับการจัดสรรงบประมาณหรือได้รับ ไม่เพียงพอให้ตั้งงบประมาณจากรายได้อื่นขององค์การบริหารส่วนจังหวัด”

2. หารือการให้ได้รับเงินเดือนของผู้ผ่านการสรรหาให้ดำรงตำแหน่งสายงานผู้บริหาร

- เห็นชอบตอบข้อหารือว่าตามประกาศคณะกรรมการกลางข้าราชการองค์การบริหารส่วนจังหวัด เรื่อง มาตรฐานทั่วไปเกี่ยวกับการให้ข้าราชการองค์การบริหารส่วนจังหวัดได้รับเงินเดือน พ.ศ. 2558 ลงวันที่ 22 ตุลาคม พ.ศ. 2558 ข้อ 4 (1) กำหนดให้ข้าราชการองค์การบริหารส่วนจังหวัดซึ่งได้รับแต่งตั้งให้ดำรงตำแหน่งประเภทใด สายงานใด ระดับใด ให้ได้รับเงินเดือนขั้นต่ำของประเภท สายงาน และระดับนั้น เว้นแต่ ผู้นั้นได้รับเงินเดือนสูงกว่าขั้นต่ำของระดับนั้นอยู่แล้ว ให้ได้รับเงินเดือนเท่าเดิม หรือหากไม่มีเงินเดือนที่เท่าเดิม ก็ให้ได้รับในขั้นที่มีอัตราเงินเดือนใกล้เคียงที่สูงกว่า และประกาศคณะกรรมการกลางข้าราชการองค์การบริหารส่วนจังหวัด เรื่อง มาตรฐานทั่วไปเกี่ยวกับอัตราเงินเดือน และวิธีการจ่ายเงินเดือน และประโยชน์ตอบแทนอื่น (ฉบับที่ 6) ลงวันที่ 28 มกราคม 2559 ข้อ 3 กำหนดให้บัญชีอัตราเงินเดือนพนักงานส่วนท้องถิ่น (ฉบับที่ 5) มีผลใช้บังคับตั้งแต่วันที่ 1 เมษายน 2559 เป็นต้นไป ประกอบกับ ก.จ. ในการประชุมครั้งที่ 2/2559 เมื่อวันที่ 25 กุมภาพันธ์ พ.ศ. 2559 มีมติเห็นชอบกำหนดแนวทางปฏิบัติเกี่ยวกับการให้ได้รับเงินเดือน ของผู้ได้รับการแต่งตั้งให้ดำรงตำแหน่งในระดับที่สูงขึ้น หรือตำแหน่งต่างประเภทกัน หากผู้นั้นได้รับเงินเดือน สูงกว่าขั้นต่ำของระดับนั้นอยู่แล้วก็ให้ได้รับอัตราเงินเดือนเท่าเดิม หรือหากไม่มีอัตราเงินเดือนที่เท่าเดิม ก็ให้ได้รับในขั้นที่มีอัตราเงินเดือนใกล้เคียงที่สูงกว่า ทั้งนี้ เทียบเคียงกับ กฎ ก.พ. ว่าด้วยการให้ข้าราชการพลเรือนสามัญได้รับเงินเดือน พ.ศ. 2551 ข้อ 2 (5) ที่กำหนดให้ข้าราชการพลเรือนสามัญซึ่งได้รับแต่งตั้งให้ดำรงตำแหน่งประเภทใด สายงานใด ระดับใด ให้ได้รับเงินเดือนตามตำแหน่งประเภท สายงาน และระดับนั้น ในขั้นต่ำของระดับเงินเดือน เว้นแต่กรณี ผู้ได้รับแต่งตั้งให้ดำรงตำแหน่งประเภทเดิม หรือต่างประเภทในระดับใด ให้ได้รับเงินเดือน ในอัตราที่ได้รับอยู่เดิม ดังนั้น เมื่อข้อเท็จจริงปรากฏว่า นางสาว ณ. ประเภทตำแหน่งวิชาการ ตำแหน่งนักวิชาการสาธารณสุข ระดับชำนาญการ อัตราเงินเดือน 44,280 บาท ได้รับแต่งตั้งให้ดำรงตำแหน่งประเภทอำนวยการท้องถิ่น ตำแหน่งนักบริหารงานสาธารณสุขและสิ่งแวดล้อม ระดับต้น โดยมีอัตราเงินเดือนสูงกว่า ขั้นต่ำของตำแหน่งที่ได้รับการแต่งตั้งอยู่แล้ว ประกอบกับในบัญชีอัตราเงินเดือนพนักงานส่วนท้องถิ่น บัญชี 5 ประเภทอำนวยการท้องถิ่น ระดับต้น มีขั้นอัตราเงินเดือน 44,280 บาท ดังนั้น นางสาว ณ. จึงต้องได้รับเงินเดือนในอัตราเท่าเดิม 44,280 บาท

3. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อน และแต่งตั้งให้ดำรงตำแหน่งสูงขึ้น

- เห็นชอบให้นับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อน และแต่งตั้งให้ดำรงตำแหน่งสูงขึ้น จำนวน 1 ราย คือ นางจิลา ขุนปราบ

4. การแต่งตั้งคณะกรรมการประเมินผลงานที่เกิดจากการปฏิบัติหน้าที่ (ผลการปฏิบัติงานและผลงานทางวิชาการ) ของข้าราชการครูองค์การบริหารส่วนจังหวัดเพื่อเลื่อนวิทยฐานะให้สูงขึ้นเป็นวิทยฐานะครูเชี่ยวชาญพิเศษ

- เห็นชอบแต่งตั้งผู้ทรงคุณวุฒิทางด้านการศึกษาระดับศาสตราจารย์ซึ่งดำรงตำแหน่ง หรือเคยดำรงตำแหน่งในมหาวิทยาลัยของรัฐที่มีความรู้ ความสามารถและความเชี่ยวชาญในสาขาวิชาที่ตรวจประเมินตามที่ ก.ท. กำหนด จำนวน ๓ คน ต่อผู้ขอรับการประเมิน ๑ ราย เป็นคณะกรรมการประเมินผลงานที่เกิดจากการปฏิบัติหน้าที่ (ผลการปฏิบัติงานและผลงานทางวิชาการ) ของข้าราชการครูองค์การบริหารส่วนจังหวัด ที่ยื่นขอรับการประเมินเพื่อเลื่อนวิทยฐานะสูงขึ้นระดับเชี่ยวชาญพิเศษ ตามประกาศ ก.ท. เรื่อง หลักเกณฑ์และเงื่อนไขการประเมินผลงานพนักงานครูและบุคลากรทางการศึกษาเทศบาล เพื่อให้มีหรือเลื่อนวิทยฐานะ ลงวันที่ ๕ มกราคม พ.ศ. ๒๕๕๐ ซึ่งองค์การบริหารส่วนจังหวัดนำมาใช้กับข้าราชการครูองค์การบริหารส่วนจังหวัด โดยอนุโลม จำนวนทั้งสิ้น 1 ราย

5. หารือการให้ได้รับเงินประจำตำแหน่งกรณีข้าราชการถ่ายโอนภารกิจ รพ.สต.

- เห็นชอบตอบข้อหารือว่าตามประกาศคณะกรรมการกลางข้าราชการองค์การบริหารส่วนจังหวัด เรื่อง มาตรฐานทั่วไปเกี่ยวกับอัตราเงินเดือนและวิธีการจ่ายเงินเดือน และประโยชน์ตอบแทนอื่น (ฉบับที่ 7) ลงวันที่ 7 มีนาคม พ.ศ. 2559 ข้อ 3 กำหนดให้บัญชีอัตราเงินประจำตำแหน่งของพนักงานส่วนท้องถิ่น บัญชี 2 มีผลใช้บังคับตั้งแต่วันที่ 1 มกราคม พ.ศ. 2559 เป็นต้นไป โดยไม่ได้กำหนดให้ตำแหน่งแพทย์แผนไทยมีสิทธิให้ได้รับเงินประจำตำแหน่ง ต่อมาเมื่อประกาศคณะกรรมการกลางข้าราชการองค์การบริหารส่วนจังหวัด เรื่อง มาตรฐานทั่วไปเกี่ยวกับหลักเกณฑ์ เงื่อนไข อัตรา และวิธีการจ่ายเงินประจำตำแหน่งของข้าราชการองค์การบริหารส่วนจังหวัด พ.ศ. 2566 ลงวันที่ 27 มีนาคม พ.ศ. 2566 ข้อ 2 และข้อ 3 กำหนดให้ข้าราชการองค์การบริหารส่วนจังหวัด ผู้ได้รับการแต่งตั้งให้ดำรงตำแหน่งแพทย์แผนไทย ระดับชำนาญการพิเศษ หรือระดับชำนาญการ ให้มีสิทธิได้รับเงินประจำตำแหน่ง ทั้งนี้ ตั้งแต่วันที่ 28 มีนาคม พ.ศ. 2566 เป็นต้นไป มติ ก.จ. ในการประชุมครั้งที่ 2/2565 เมื่อวันที่ 24 กุมภาพันธ์ พ.ศ. 2565 เห็นชอบกำหนดแนวทางปฏิบัติการปรับปรุงโครงสร้างส่วนราชการเพื่อรองรับการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินีและโรงพยาบาลส่งเสริมสุขภาพตำบลให้แก่องค์การบริหารส่วนจังหวัด สรุปว่า บุคลากรที่ถ่ายโอนจะต้องได้รับสิทธิประโยชน์และสวัสดิการไม่ต่ำกว่าเดิม โดยให้ถือปฏิบัติตามที่คณะกรรมการกลางข้าราชการองค์การบริหารส่วนจังหวัดกำหนด ประกอบกับพระราชบัญญัติกำหนดแผนและขั้นตอน การกระจายอำนาจให้แก่องค์กรปกครองส่วนท้องถิ่น พ.ศ. 2542 และที่แก้ไขเพิ่มเติม มาตรา 12 (4) และ (15) บัญญัติให้คณะกรรมการมีอำนาจและหน้าที่กำหนดหลักเกณฑ์และขั้นตอนการถ่ายโอนภารกิจจากราชการส่วนกลาง และราชการส่วนภูมิภาคให้แก่องค์กรปกครองส่วนท้องถิ่น ประกาศคณะกรรมการการกระจายอำนาจให้แก่องค์กรปกครองส่วนท้องถิ่น เรื่อง หลักเกณฑ์และขั้นตอนการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบลให้แก่องค์การบริหารส่วนจังหวัด ลงวันที่ 5 ตุลาคม พ.ศ. 2564 ข้อ 7 (5.2) (5.2.3) (3) กำหนดให้บุคลากรที่ถ่ายโอนภารกิจสถานีอนามัยเฉลิมพระเกียรติ 60 พรรษานวมินทราชินี และโรงพยาบาลส่งเสริมสุขภาพตำบลให้แก่องค์การบริหาร ส่วนจังหวัดต้องได้รับสิทธิประโยชน์และสวัสดิการเหมือนที่เคยได้รับเมื่อครั้งดำรงตำแหน่งเดิม และมติคณะรัฐมนตรี ในการประชุมเมื่อวันที่ 2 มีนาคม 2547 เห็นชอบแผนปฏิบัติการถ่ายโอนบุคลากร ให้แก่องค์กรปกครองส่วนท้องถิ่น โดยสรุปว่า บุคลากรที่ถ่ายโอนไปปฏิบัติงานองค์กรปกครองส่วนท้องถิ่น จะได้รับสิทธิประโยชน์และความก้าวหน้าไม่ต่ำกว่าเดิม ดังนั้น ตำแหน่งแพทย์แผนไทย ระดับชำนาญการ ที่เป็นข้าราชการถ่ายโอนภารกิจ รพ.สต. จึงมีสิทธิได้รับเงินประจำตำแหน่งเช่นเดิมในอัตรา 3,500 บาทต่อเดือน

6. การคัดเลือกคณะอนุกรรมการสรรหาข้าราชการองค์การบริหารส่วนจังหวัด

- เห็นชอบดังนี้

1.คัดเลือกนายคำรณ โกมลศุภกิจ ผู้ทรงคุณวุฒิในคณะกรรมการกลางข้าราชการองค์การบริหารส่วนจังหวัด เป็นประธาน

2. คัดเลือกนายธงชัย ลืออดุลย์ และนายสมชาย ชุ่มรัตน์ ผู้ทรงคุณวุฒิในคณะกรรมการกลางข้าราชการองค์การบริหารส่วนจังหวัด เป็นกรรมการ

3. คัดเลือกนายเศรษฐ์ อัลยุฟรี ผู้แทนนายกองค์การบริหารส่วนจังหวัดในคณะกรรมการกลางข้าราชการองค์การบริหารส่วนจังหวัด เป็นกรรมการ

4. คัดเลือกนายสัจจพร จันทร์ศรีนวล ผู้แทนปลัดองค์การบริหารส่วนจังหวัดในคณะกรรมการกลางข้าราชการองค์การบริหารส่วนจังหวัด เป็นกรรมการ

7. การดำเนินการสรรหาตำแหน่งสายงานผู้บริหารกรณีไม่มีบัญชีหรือบัญชีผู้ผ่านการสรรหาหมดแล้ว หรือคณะกรรมการกลางข้าราชการหรือพนักงานส่วนท้องถิ่นยังไม่ได้ดำเนินการสรรหา

- เห็นชอบเกี่ยวกับการดำเนินการสรรหาตำแหน่งสายงานผู้บริหารกรณีไม่มีบัญชีหรือบัญชีผู้ผ่านการสรรหาหมดแล้ว หรือคณะกรรมการกลางข้าราชการหรือพนักงานส่วนท้องถิ่นยังไม่ได้ดำเนินการสรรหา ดังนี้

1. กำหนดให้วันที่ 31 สิงหาคม 2566 เป็นวันสิ้นสุดที่องค์กรปกครองส่วนท้องถิ่นสามารถดำเนินการสรรหาผู้มาดำรงตำแหน่งในสายงานผู้บริหารที่ว่างโดยการย้าย การโอน การรับโอนจากข้าราชการหรือพนักงานส่วนท้องถิ่นในองค์กรปกครองส่วนท้องถิ่นประเภทเดียวกัน และเป็นผู้ที่ดำรงตำแหน่งประเภท ระดับ สายงาน และมีฐานะตามมาตรฐานกำหนดตำแหน่งเดียวกันกับตำแหน่งว่างมาดำรงตำแหน่งสายงานผู้บริหารที่ว่าง กรณีไม่มีบัญชีผู้ผ่านการสรรหาหรือมีบัญชีผู้ผ่านการสรรหาแต่มีการเรียกใช้บัญชีครบทั้งบัญชีแล้ว หรือคณะกรรมการกลางข้าราชการหรือพนักงานส่วนท้องถิ่นยังไม่ได้ดำเนินการสรรหา

2. แจ้งแนวทางปฏิบัติให้องค์กรปกครองส่วนท้องถิ่นถือปฏิบัติ ดังนี้

2.1 การดำเนินการสรรหาตำแหน่งสายงานผู้บริหาร กรณีคณะกรรมการกลางข้าราชการหรือพนักงานส่วนท้องถิ่นยังไม่ได้ดำเนินการสรรหา ให้องค์กรปกครองส่วนท้องถิ่นที่รายงานตำแหน่งว่าง ให้คณะกรรมการกลางข้าราชการหรือพนักงานส่วนท้องถิ่นดำเนินการสรรหาและยังไม่มีผู้ใดไปแต่งตั้ง ในตำแหน่งดังกล่าวสามารถดำเนินการสรรหาผู้มาดำรงตำแหน่งในสายงานผู้บริหารที่ว่าง โดยการย้าย การโอน การรับโอนจากข้าราชการหรือพนักงานส่วนท้องถิ่น ในองค์กรปกครองส่วนท้องถิ่นประเภทเดียวกัน และเป็นผู้ที่ดำรงตำแหน่งประเภท ระดับ สายงาน และมีฐานะตามมาตรฐานกำหนดตำแหน่งเดียวกัน กับตำแหน่งว่างมาดำรงตำแหน่งสายงานผู้บริหารที่ว่างได้ โดยให้องค์กรปกครองส่วนท้องถิ่นที่เกี่ยวข้องประสานกันเพื่อกำหนดวันโอนและรับโอน และเสนอชื่อผู้ที่จะแต่งตั้งให้ดำรงตำแหน่งสายงานผู้บริหารที่ว่าง ต่อสำนักงาน ก.จ.จ. ภายในวันที่ 31 สิงหาคม 2566 เพื่อเสนอ ก.จ.จ. แล้วแต่กรณีพิจารณา

2.2 เมื่อมีการย้าย การโอน การรับโอนตามข้อ 2.1 แล้ว องค์กรปกครองส่วนท้องถิ่นที่มีตำแหน่งสายงานผู้บริหารว่างจากการย้าย การโอน การรับโอนไปดำรงตำแหน่งบริหารที่ว่างนี้ ให้รายงาน ก.จ.จ. เพื่อ ก.จ.จ. จะได้ดำเนินการสรรหาหรือรายงาน ก.จ. ดำเนินการสรรหาต่อไป ในการนี้ องค์กรปกครองส่วนท้องถิ่นและ ก.จ.จ. ต้องจัดทำทะเบียนกำกับไว้เป็นหลักฐานและหมายเหตุในแผนอัตรากำลังให้ชัดเจนว่า “อยู่ระหว่างการดำเนินการสรรหาของ ก.จ.” พร้อมทั้งให้นายกองค์กรปกครองส่วนท้องถิ่นและเลขานุการ ก.จ.จ. ก.ท.จ.และ ก.อบต.จังหวัด ลงลายมือชื่อ วัน เดือน ปี กำกับไว้ในแผนอัตรากำลังที่อยู่ในความรับผิดชอบ และให้สงวนตำแหน่งที่ว่าง เพื่อแต่งตั้งจากบัญชีผู้ผ่านการสรรหาของคณะกรรมการกลางข้าราชการหรือพนักงานส่วนท้องถิ่นเท่านั้น ซึ่งเป็นไปตามข้อ 12 (2) ของประกาศ ก.จ. เรื่อง มาตรฐานทั่วไปเกี่ยวกับ การสอบคัดเลือกและการคัดเลือกข้าราชการองค์การบริหารส่วนจังหวัดให้ดำรงตำแหน่งสายงานผู้บริหาร พ.ศ. 2560 และที่แก้ไขเพิ่มเติม

สำหรับตำแหน่งว่างจากการย้าย การโอน การรับโอน ตามข้อ 2.1 และตำแหน่งว่างเกิน 60 วัน แล้ว ให้องค์กรปกครองส่วนท้องถิ่นรายงาน ก.จ.จ. เพื่อ ก.จ.จ. จะได้ดำเนินการสรรหาหรือรายงาน ก.จ. ดำเนินการสรรหาตามประกาศ ก.จ. เรื่อง มาตรฐานทั่วไปเกี่ยวกับการสอบคัดเลือกและการคัดเลือกข้าราชการองค์การบริหารส่วนจังหวัดให้ดำรงตำแหน่งสายงานผู้บริหาร พ.ศ. 2560 และที่แก้ไขเพิ่มเติม

3. ก.จ.จ. ใด ประสงค์จะดำเนินการสรรหา รอบเดือนตุลาคม 2566 ให้คณะอนุกรรมการสรรหาข้าราชการหรือพนักงานส่วนท้องถิ่นจังหวัด (ระบุจังหวัด) ดำเนินการจัดทำแผนการสรรหา แล้วรายงาน ขอความเห็นชอบต่อ ก.จ.จ. แล้วรายงานให้ ก.จ. ทราบ หรือหาก ก.จ.จ. ไม่ประสงค์ดำเนินการสรรหา ให้รายงานตำแหน่งสายงานผู้บริหารที่ว่างเพื่อให้ ก.จ. สรรหา แล้วแต่กรณี ภายในสิ้นเดือนกันยายน โดยให้ดำเนินการตามแนวทาง การดำเนินการสรรหาข้าราชการหรือพนักงานส่วนท้องถิ่นให้ดำรงตำแหน่ง สายงานผู้บริหารที่ว่าง ตามหนังสือสำนักงาน ก.จ. และ ก.ท. ที่ มท 0809.2/ว 85 ลงวันที่ 5 กันยายน 2565

8. กำหนดตำแหน่งนักสาธารณสุข

- เห็นชอบให้กำหนดตำแหน่งนักสาธารณสุข

1) กำหนดคุณสมบัติเฉพาะสำหรับตำแหน่งว่า “ต้องได้รับปริญญาตรีหรือคุณวุฒิอย่างอื่น ที่เทียบได้ในระดับเดียวกันในสาขาวิชาสาธารณสุขศาสตร์และได้รับใบอนุญาตประกอบวิชาชีพการสาธารณสุขชุมชน หรือในสาขาวิชา หรือทางที่ ก.จ. กำหนด”

2) กำหนดให้ตำแหน่งนักสาธารณสุข เพิ่มเติมในกลุ่มงานที่เกี่ยวข้องเกื้อกูลกันตามมาตรฐานกำหนดตำแหน่งของข้าราชการและพนักงานส่วนท้องถิ่น ในกลุ่มที่ 6 กลุ่มสาธารณสุขและสิ่งแวดล้อม และให้แจ้ง สำนักงาน ก.ถ. เพื่อพิจารณากำหนดให้นักสาธารณสุข เป็นตำแหน่งที่มีสิทธิได้รับเงินประจำตำแหน่งเพิ่มเติมต่อไป

9. ร่างประกาศคณะกรรมการกลางข้าราชการองค์การบริหารส่วนจังหวัด เรื่อง กำหนดมาตรฐานทั่วไปเกี่ยวกับหลักเกณฑ์ เงื่อนไข และวิธีการกำหนด เงินประโยชน์ตอบแทนอื่นเป็นกรณีพิเศษอันมีลักษณะ เป็นเงินรางวัลประจำปีสำหรับข้าราชการ ลูกจ้าง และพนักงานจ้างขององค์การบริหารส่วนจังหวัด (ฉบับที่ ...) พ.ศ. ....

- เห็นชอบร่างประกาศคณะกรรมการกลางข้าราชการองค์การบริหารส่วนจังหวัด เรื่อง กำหนดมาตรฐานทั่วไปเกี่ยวกับหลักเกณฑ์ เงื่อนไข และวิธีการกำหนด เงินประโยชน์ตอบแทนอื่นเป็นกรณีพิเศษอันมีลักษณะเป็นเงินรางวัลประจำปีสำหรับข้าราชการ ลูกจ้าง และพนักงานจ้างขององค์การบริหารส่วนจังหวัด (ฉบับที่ ...) พ.ศ. .... ดังนี้

1. ประเด็นรายจ่ายเพื่อการลงทุนไม่น้อยกว่าร้อยละสิบของงบประมาณรายจ่ายประจำปี ตอนสิ้นปีงบประมาณ เห็นว่า ให้คงหลักการไว้เหมือนเดิมทั้งอัตราส่วนและนิยาม โดยการประเมินประสิทธิภาพและประสิทธิผลการปฏิบัติราชการ เพื่อขอรับเงินรางวัลประจำปี ได้วางหลักไว้ 2 ประการ คือ 1. คุณสมบัติองค์กรปกครองส่วนท้องถิ่นที่มีสิทธิยื่นเสนอขอรับการประเมินผลฯ 2. องค์กรปกครองส่วนท้องถิ่นที่มีสิทธิจ่ายเงินรางวัลประจำปี ให้ประเมินผลจากตัวชี้วัดตามแบบประเมินประสิทธิภาพและประสิทธิผลการปฏิบัติราชการ ดังนั้น กรณีตอนสิ้นปีงบประมาณ หากองค์กรปกครองส่วนท้องถิ่นได้รับคะแนนการประเมินประสิทธิภาพ และประสิทธิผลการปฏิบัติราชการ (จากตัวชี้วัด) ไม่น้อยกว่าร้อยละเจ็ดสิบห้า จึงมีสิทธิจ่ายเงินรางวัลประจำปี โดยไม่ต้องพิจารณาว่ามีการตั้งงบประมาณรายจ่ายเพื่อการลงทุน หรือมีการดำเนินการ หรือผลการเบิกจ่ายเงินแต่อย่างใด เนื่องจากการดำเนินการดังกล่าว ได้ถูกกำหนดไว้ในตัวชี้วัดของการประเมินประสิทธิภาพและประสิทธิผล การปฏิบัติราชการแล้ว

องค์การบริหารส่วนจังหวัดที่มีสิทธิยื่นเสนอขอรับการประเมินผลการปฏิบัติราชการ เพื่อขอรับเงินรางวัลประจำปี ต้องมีคุณสมบัติเป็นไปตามหลักเกณฑ์ และเงื่อนไข ดังต่อไปนี้

2. ประเด็นผู้มีสิทธิได้รับเงินรางวัลประจำปีต้องมีคุณสมบัติตามหลักเกณฑ์ และเงื่อนไข ดังต่อไปนี้

2.1 เป็นข้าราชการองค์การบริหารส่วนจังหวัด ข้าราชการครูและบุคลากรทางการศึกษา ลูกจ้างประจำ หรือพนักงานจ้าง

2.2 มีระยะเวลาการปฏิบัติงานจริงในองค์กรปกครองส่วนท้องถิ่นแห่งเดียวกันของปีที่เสนอขอรับการประเมินรวมกันไม่น้อยกว่าแปดเดือน โดยไม่จำเป็นต้องมีระยะเวลาการปฏิบัติงานติดต่อกัน

2.3 ต้องได้รับการเลื่อนขั้นเงินเดือน เลื่อนเงินเดือน ค่าจ้าง หรือค่าตอบแทน ตามหลักเกณฑ์ และเงื่อนไข ดังต่อไปนี้

(1) ในกรณีเป็นข้าราชการ หรือลูกจ้างประจำ ต้องได้รับการเลื่อนขั้นเงินเดือน หรือค่าจ้าง รวมทั้งปีไม่น้อยกว่าหนึ่งขั้น หรือกรณีมีอัตราเงินเดือนหรือค่าจ้างถึงขั้นสูงของอันดับหรือตำแหน่ง (เต็มขั้น) ต้องได้รับค่าตอบแทนพิเศษรวมทั้งปีไม่น้อยกว่าร้อยละสี่

(2) ในกรณีเป็นข้าราชการครูและบุคลากรทางการศึกษา ต้องได้รับการเลื่อนเงินเดือน รวมทั้งปีไม่น้อยกว่าร้อยละสี่ หรือกรณีมีอัตราเงินเดือนถึงขั้นสูงของอันดับหรือตำแหน่งแล้ว (เต็มขั้น) ต้องได้รับค่าตอบแทนพิเศษรวมทั้งปีไม่น้อยกว่าร้อยละสี่

(3) ในกรณีเป็นพนักงานจ้าง ต้องได้รับคะแนนการประเมินผลการปฏิบัติงานเฉลี่ยทั้งปีไม่น้อยกว่าระดับดีขึ้นไป รวมไปถึงกรณีพนักงานจ้างที่มีอายุครบ 60 ปี หรือ 70 ปี ที่ต้องพ้นสภาพ

3. ต้องได้รับคะแนนการประเมินผลการปฏิบัติราชการตามแบบประเมินประสิทธิภาพ และประสิทธิผลการปฏิบัติราชการ (ตัวชี้วัด) ไม่น้อยกว่าร้อยละเจ็ดสิบห้า

.........................................................................

**สรุปผลการประชุม ก.ท.**

**ครั้งที่ 7/๒๕66**

**เมื่อวันที่ 27 กรกฎาคม 2566 เวลา 10.00 น.**

………………………..

1. การคัดเลือกคณะอนุกรรมการสรรหาพนักงานเทศบาล

- เห็นชอบดังนี้

1. คัดเลือกนายคำรณ โกมลศุภกิจ ผู้ทรงคุณวุฒิในคณะกรรมการกลางข้าราชการองค์การบริหารส่วนจังหวัด เป็นประธาน

2. คัดเลือกนายเอนก เกษมสุข และนายสรณะ เทพเนาว์ ผู้ทรงคุณวุฒิในคณะกรรมการกลางพนักงานเทศบาล เป็นกรรมการ

3. คัดเลือกนายพิริยะ ศรีสุขสมวงศ์ ผู้แทนนายกเทศมนตรีในคณะกรรมการกลางพนักงานเทศบาล เป็นกรรมการ

4. คัดเลือกนายอำพล ยุติโกมินทร์ ผู้แทนปลัดเทศบาลในคณะกรรมการกลางพนักงานเทศบาล เป็นกรรมการ

**/ข้อกฎหมาย...**

2. การดำเนินการสรรหาตำแหน่งสายงานผู้บริหารกรณีไม่มีบัญชีหรือบัญชีผู้ผ่านการสรรหาหมดแล้ว หรือคณะกรรมการกลางข้าราชการหรือพนักงานส่วนท้องถิ่นยังไม่ได้ดำเนินการสรรหา

- เห็นชอบเกี่ยวกับการดำเนินการสรรหาตำแหน่งสายงานผู้บริหารกรณีไม่มีบัญชีหรือบัญชี ผู้ผ่านการสรรหาหมดแล้ว หรือคณะกรรมการกลางข้าราชการหรือพนักงานส่วนท้องถิ่นยังไม่ได้ดำเนินการสรรหา ดังนี้

1. กำหนดให้วันที่ 31 สิงหาคม 2566 เป็นวันสิ้นสุดที่องค์กรปกครองส่วนท้องถิ่นสามารถดำเนินการสรรหาผู้มาดำรงตำแหน่งในสายงานผู้บริหารที่ว่างโดยการย้าย การโอน การรับโอนจากข้าราชการหรือพนักงานส่วนท้องถิ่นในองค์กรปกครองส่วนท้องถิ่นประเภทเดียวกัน และเป็นผู้ที่ดำรงตำแหน่งประเภท ระดับ สายงาน และมีฐานะตามมาตรฐานกำหนดตำแหน่งเดียวกันกับตำแหน่งว่างมาดำรงตำแหน่งสายงานผู้บริหารที่ว่าง กรณีไม่มีบัญชีผู้ผ่านการสรรหาหรือมีบัญชีผู้ผ่านการสรรหาแต่มีการเรียกใช้บัญชีครบทั้งบัญชีแล้ว หรือคณะกรรมการกลางข้าราชการหรือพนักงานส่วนท้องถิ่นยังไม่ได้ดำเนินการสรรหา

2. แจ้งแนวทางปฏิบัติให้องค์กรปกครองส่วนท้องถิ่นถือปฏิบัติ ดังนี้

2.1 การดำเนินการสรรหาตำแหน่งสายงานผู้บริหาร กรณีคณะกรรมการกลางข้าราชการหรือพนักงานส่วนท้องถิ่นยังไม่ได้ดำเนินการสรรหา ให้องค์กรปกครองส่วนท้องถิ่นที่รายงานตำแหน่งว่างให้คณะกรรมการกลางข้าราชการหรือพนักงานส่วนท้องถิ่นดำเนินการสรรหาและยังไม่มีผู้ใดไปแต่งตั้งในตำแหน่งดังกล่าวสามารถดำเนินการสรรหาผู้มาดำรงตำแหน่งในสายงานผู้บริหารที่ว่าง โดยการย้าย การโอน การรับโอนจากข้าราชการหรือพนักงานส่วนท้องถิ่น ในองค์กรปกครองส่วนท้องถิ่นประเภทเดียวกัน และเป็นผู้ที่ดำรงตำแหน่งประเภท ระดับ สายงาน และมีฐานะตามมาตรฐานกำหนดตำแหน่งเดียวกันกับตำแหน่งว่างมาดำรงตำแหน่งสายงานผู้บริหารที่ว่างได้ โดยให้องค์กรปกครองส่วนท้องถิ่นที่เกี่ยวข้องประสานกันเพื่อกำหนดวันโอนและรับโอน และเสนอชื่อผู้ที่จะแต่งตั้งให้ดำรงตำแหน่งสายงานผู้บริหารที่ว่างต่อสำนักงาน ก.ท.จ. ภายในวันที่ 31 สิงหาคม 2566 เพื่อเสนอ ก.ท.จ. แล้วแต่กรณีพิจารณา

2.2 เมื่อมีการย้าย การโอน การรับโอนตามข้อ 2.1 แล้ว องค์กรปกครองส่วนท้องถิ่นที่มีตำแหน่งสายงานผู้บริหารว่างจากการย้าย การโอน การรับโอนไปดำรงตำแหน่งบริหารที่ว่างนี้ ให้รายงาน ก.ท.จ. เพื่อ ก.ท.จ. จะได้ดำเนินการสรรหาหรือรายงาน ก.ท. ดำเนินการสรรหาต่อไป ในการนี้ องค์กรปกครองส่วนท้องถิ่นและ ก.ท.จ. ต้องจัดทำทะเบียนกำกับไว้เป็นหลักฐานและหมายเหตุในแผนอัตรากำลังให้ชัดเจนว่า “อยู่ระหว่างการดำเนินการสรรหาของ ก.ท.” พร้อมทั้งให้นายกองค์กรปกครองส่วนท้องถิ่นและเลขานุการ ก.ท.จ. ลงลายมือชื่อ วัน เดือน ปี กำกับไว้ในแผนอัตรากำลังที่อยู่ในความรับผิดชอบ และให้สงวนตำแหน่งที่ว่าง เพื่อแต่งตั้งจากบัญชีผู้ผ่านการสรรหาของคณะกรรมการกลางข้าราชการหรือพนักงานส่วนท้องถิ่นเท่านั้น ซึ่งเป็นไปตามข้อ 12 (2) ของประกาศ ก.ท. เรื่อง มาตรฐานทั่วไปเกี่ยวกับการสอบคัดเลือกและการคัดเลือกพนักงานเทศบาลให้ดำรงตำแหน่งสายงานผู้บริหาร พ.ศ. 2560 และที่แก้ไขเพิ่มเติม

สำหรับตำแหน่งว่างจากการย้าย การโอน การรับโอน ตามข้อ 2.1 และตำแหน่งว่างเกิน 60 วัน แล้ว ให้องค์กรปกครองส่วนท้องถิ่นรายงาน ก.ท.จ. เพื่อ ก.ท.จ. จะได้ดำเนินการสรรหาหรือรายงาน ก.ท. ดำเนินการสรรหาตามประกาศ ก.ท. และ เรื่อง มาตรฐานทั่วไปเกี่ยวกับการสอบคัดเลือกและการคัดเลือกพนักงานเทศบาลให้ดำรงตำแหน่งสายงานผู้บริหาร พ.ศ. 2560 และที่แก้ไขเพิ่มเติม

3. ก.ท.จ. ใด ประสงค์จะดำเนินการสรรหา รอบเดือนตุลาคม 2566 ให้คณะอนุกรรมการสรรหาข้าราชการหรือพนักงานส่วนท้องถิ่นจังหวัด (ระบุจังหวัด) ดำเนินการจัดทำแผนการสรรหา แล้วรายงานขอความเห็นชอบต่อ ก.ท.จ. แล้วรายงานให้ ก.ท. ทราบ หรือหาก ก.ท.จ. ไม่ประสงค์ดำเนินการสรรหา ให้รายงานตำแหน่งสายงานผู้บริหารที่ว่างเพื่อให้ ก.ท. สรรหา แล้วแต่กรณี ภายในสิ้นเดือนกันยายน โดยให้ดำเนินการตามแนวทาง การดำเนินการสรรหาข้าราชการหรือพนักงานส่วนท้องถิ่นให้ดำรงตำแหน่งสายงานผู้บริหารที่ว่าง ตามหนังสือสำนักงาน ก.จ. และ ก.ท ที่ มท 0809.2/ว 85 ลงวันที่ 5 กันยายน 2565

3. กำหนดตำแหน่งนักสาธารณสุข

- เห็นชอบให้กำหนดตำแหน่งนักสาธารณสุข

1. กำหนดคุณสมบัติเฉพาะสำหรับตำแหน่งว่า “ต้องได้รับปริญญาตรีหรือคุณวุฒิอย่างอื่นที่เทียบได้ในระดับเดียวกันในสาขาวิชาสาธารณสุขศาสตร์และได้รับใบอนุญาตประกอบวิชาชีพการสาธารณสุขชุมชน หรือในสาขาวิชา หรือทางที่ ก.จ. ก.ท. หรือ ก.อบต. กำหนด”

2. กำหนดให้ตำแหน่งนักสาธารณสุข เพิ่มเติมในกลุ่มงานที่เกี่ยวข้องเกื้อกูลกันตามมาตรฐานกำหนดตำแหน่งของข้าราชการและพนักงานส่วนท้องถิ่น ในกลุ่มที่ 6 กลุ่มสาธารณสุขและสิ่งแวดล้อม และให้แจ้งสำนักงาน ก.ถ. เพื่อพิจารณากำหนดให้นักสาธารณสุข เป็นตำแหน่งที่มีสิทธิได้รับเงินประจำตำแหน่งเพิ่มเติมต่อไป

4. ร่างประกาศคณะกรรมการกลางพนักงานเทศบาล เรื่อง กำหนดมาตรฐานทั่วไปเกี่ยวกับหลักเกณฑ์ เงื่อนไข และวิธีการกำหนด เงินประโยชน์ตอบแทนอื่นเป็นกรณีพิเศษอันมีลักษณะเป็นเงินรางวัลประจำปีสำหรับพนักงานเทศบาล ลูกจ้าง และพนักงานจ้างของเทศบาล (ฉบับที่ ...) พ.ศ. ....

- เห็นชอบร่างประกาศคณะกรรมการกลางพนักงานเทศบาล เรื่อง กำหนดมาตรฐานทั่วไปเกี่ยวกับหลักเกณฑ์ เงื่อนไข และวิธีการกำหนด เงินประโยชน์ตอบแทนอื่นเป็นกรณีพิเศษอันมีลักษณะเป็นเงินรางวัลประจำปีสำหรับพนักงานเทศบาล ลูกจ้าง และพนักงานจ้างของเทศบาล (ฉบับที่ ...) พ.ศ. .... ดังนี้

1. ประเด็นรายจ่ายเพื่อการลงทุนไม่น้อยกว่าร้อยละสิบของงบประมาณรายจ่ายประจำปี ตอนสิ้นปีงบประมาณ เห็นว่า ให้คงหลักการไว้เหมือนเดิมทั้งอัตราส่วนและนิยาม โดยการประเมินประสิทธิภาพและประสิทธิผลการปฏิบัติราชการ เพื่อขอรับเงินรางวัลประจำปี ได้วางหลักไว้ 2 ประการ คือ 1. คุณสมบัติองค์กรปกครองส่วนท้องถิ่นที่มีสิทธิยื่นเสนอขอรับการประเมินผลฯ 2. องค์กรปกครองส่วนท้องถิ่นที่มีสิทธิจ่ายเงินรางวัลประจำปี ให้ประเมินผลจากตัวชี้วัดตามแบบประเมินประสิทธิภาพและประสิทธิผลการปฏิบัติราชการ ดังนั้น กรณีตอนสิ้นปีงบประมาณ หากองค์กรปกครองส่วนท้องถิ่นได้รับคะแนนการประเมินประสิทธิภาพและประสิทธิผลการปฏิบัติราชการ (จากตัวชี้วัด) ไม่น้อยกว่าร้อยละเจ็ดสิบห้า จึงมีสิทธิจ่ายเงินรางวัลประจำปีโดยไม่ต้องพิจารณาว่ามีการตั้งงบประมาณรายจ่ายเพื่อการลงทุน หรือมีการดำเนินการ หรือผลการเบิกจ่ายเงินแต่อย่างใด เนื่องจากการดำเนินการดังกล่าว ได้ถูกกำหนดไว้ในตัวชี้วัดของการประเมินประสิทธิภาพและประสิทธิผลการปฏิบัติราชการแล้ว

เทศบาลที่มีสิทธิยื่นเสนอขอรับการประเมินผลการปฏิบัติราชการเพื่อขอรับเงินรางวัลประจำปี ต้องมีคุณสมบัติเป็นไปตามหลักเกณฑ์ และเงื่อนไข ดังต่อไปนี้

2. ประเด็นผู้มีสิทธิได้รับเงินรางวัลประจำปีต้องมีคุณสมบัติตามหลักเกณฑ์ และเงื่อนไข ดังต่อไปนี้

2.1 เป็นพนักงานเทศบาล พนักงานครูและบุคลากรทางการศึกษา ลูกจ้างประจำ หรือพนักงานจ้าง

2.2 มีระยะเวลาการปฏิบัติงานจริงในองค์กรปกครองส่วนท้องถิ่นแห่งเดียวกันของปีที่เสนอขอรับการประเมินรวมกันไม่น้อยกว่าแปดเดือน โดยไม่จำเป็นต้องมีระยะเวลาการปฏิบัติงานติดต่อกัน

2.3 ต้องได้รับการเลื่อนขั้นเงินเดือน เลื่อนเงินเดือน ค่าจ้าง หรือค่าตอบแทน ตามหลักเกณฑ์ และเงื่อนไข ดังต่อไปนี้

(1) ในกรณีเป็นพนักงานเทศบาล หรือลูกจ้างประจำ ต้องได้รับการเลื่อนขั้นเงินเดือน หรือค่าจ้าง รวมทั้งปีไม่น้อยกว่าหนึ่งขั้น หรือกรณีมีอัตราเงินเดือนหรือค่าจ้างถึงขั้นสูงของอันดับหรือตำแหน่ง (เต็มขั้น) ต้องได้รับค่าตอบแทนพิเศษรวมทั้งปีไม่น้อยกว่าร้อยละสี่

(2) ในกรณีเป็นพนักงานครูและบุคลากรทางการศึกษา ต้องได้รับการเลื่อนเงินเดือน รวมทั้งปีไม่น้อยกว่าร้อยละสี่ หรือกรณีมีอัตราเงินเดือนถึงขั้นสูงของอันดับหรือตำแหน่งแล้ว (เต็มขั้น) ต้องได้รับค่าตอบแทนพิเศษรวมทั้งปีไม่น้อยกว่าร้อยละสี่

(3) ในกรณีเป็นพนักงานจ้าง ต้องได้รับคะแนนการประเมินผลการปฏิบัติงานเฉลี่ยทั้งปีไม่น้อยกว่าระดับดีขึ้นไป รวมไปถึงกรณีพนักงานจ้างที่มีอายุครบ 60 ปี หรือ 70 ปี ที่ต้องพ้นสภาพ

3. ต้องได้รับคะแนนการประเมินผลการปฏิบัติราชการตามแบบประเมินประสิทธิภาพ และประสิทธิผลการปฏิบัติราชการ (ตัวชี้วัด) ไม่น้อยกว่าร้อยละเจ็ดสิบห้า

5. หารือขอให้เพิกถอนมติ ก.ท.จ.กาฬสินธุ์

- ให้หารือต่อคณะกรรมการกฤษฎีกา กรณีขอให้เพิกถอนมติของ ก.จังหวัด และคำสั่งลงโทษ ทางวินัยจะมีแนวทางปฏิบัติที่ถูกต้องอย่างไร

6. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อน และแต่งตั้งให้ดำรงตำแหน่งสูงขึ้น

- เห็นชอบให้นับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อน และแต่งตั้งให้ดำรงตำแหน่งสูงขึ้น จำนวน 1 ราย คือ นายเจษฎา สกุลเขียว

7. ขอความเห็นชอบผลการประเมินผลงานทางวิชาการ เพื่อเลื่อนวิทยฐานะครูเชี่ยวชาญ ตามมาตรฐานทั่วไปเกี่ยวกับการประเมินผลงานพนักงานครูเทศบาล ตำแหน่งครู เพื่อให้มีหรือเลื่อนวิทยฐานะสูงขึ้น พ.ศ. 2561

- ผลการประเมินผลงานทางวิชาการ เพื่อเลื่อนวิทยฐานะครูเชี่ยวชาญของพนักงานครูเทศบาล รายนางสาว ป. แล้ว อยู่ในวิสัยที่สามารถปรับปรุงได้ เป็นไปตามมาตรฐานทั่วไปเกี่ยวกับการประเมินผลงานพนักงานครูและบุคลากรทางการศึกษาเทศบาล ตำแหน่งครู เพื่อให้มีหรือเลื่อนวิทยฐานะสูงขึ้น พ.ศ. 2561 ข้อ 10.8.2 ที่กำหนดว่า กรณีคณะกรรมการประเมินผลงานทางวิชาการพิจารณาแล้ว เห็นควรให้ปรับปรุงผลงานทางวิชาการ ผู้ขอเลื่อนวิทยฐานะต้องมีผลการประเมินผ่านเกณฑ์ตามที่ ก.ท. กำหนด จากคณะกรรมการประเมินผลงานวิชาการไม่น้อยกว่า 2 ใน 3 โดยผลงานทางวิชาการต้องอยู่ในวิสัยที่สามารถปรับปรุงได้ และ ก.ท. มีมติให้ปรับปรุง ตามข้อสังเกตของกรรมการประเมินผลงานวิชาการได้ไม่เกิน 2 ครั้ง ครั้งแรกภายใน 6 เดือน และครั้งที่ 2 ภายใน 3 เดือน นับแต่วันที่สำนักงาน ก.ท. แจ้งมติให้ทราบ ทั้งนี้ เมื่อผู้ขอเลื่อนวิทยฐานะปรับปรุงผลงานทางวิชาการแล้ว ให้นำส่งสำนักงาน ก.ท. เสนอคณะกรรมการประเมินผลงานทางวิชาการชุดเดิมตรวจและประเมินต่อไป

ดังนั้น จึงเห็นชอบผลการประเมินผลงานทางวิชาการ “ปรับปรุง” ของพนักงานครูเทศบาล รายนางสาว ป. และให้ฝ่ายเลขานุการ ก.ท. แจ้งมติ ก.ท. ให้จังหวัดแจ้งเทศบาลเมือง ป. เพื่อประสานนางสาว ป. ให้ดำเนินการปรับปรุงผลงานทางวิชาการตามข้อสังเกตของกรรมการประเมินผลงานวิชาการ จากนั้นให้นำส่งสำนักงาน ก.ท.จ. ป. ตรวจสอบแล้วนำส่งสำนักงาน ก.ท. ครั้งแรกภายใน 6 เดือน นับแต่วันที่สำนักงาน ก.ท. แจ้งมติให้ทราบ

8. การแต่งตั้งคณะกรรมการประเมินด้านผลงานที่เกิดจากการปฏิบัติหน้าที่ (ผลการปฏิบัติงานและผลงานทางวิชาการ) ของพนักงานครูเทศบาลเพื่อเลื่อนวิทยฐานะสูงขึ้นเป็นวิทยฐานะเชี่ยวชาญพิเศษ

- เห็นชอบแต่งตั้งผู้ทรงคุณวุฒิทางด้านการศึกษาระดับศาสตราจารย์ซึ่งดำรงตำแหน่ง หรือเคยดำรงตำแหน่งในมหาวิทยาลัยของรัฐที่มีความรู้ ความสามารถและความเชี่ยวชาญในสาขาวิชาที่ตรวจประเมินตามที่ ก.ท. กำหนด จำนวน ๓ คน ต่อผู้ขอรับการประเมิน ๑ ราย เป็นคณะกรรมการประเมินผลงานที่เกิดจากการปฏิบัติหน้าที่ (ผลการปฏิบัติงานและผลงานทางวิชาการ) ของพนักงานครูเทศบาลที่ยื่นขอรับ การประเมินเพื่อเลื่อนวิทยฐานะสูงขึ้นระดับเชี่ยวชาญพิเศษ ตามประกาศ ก.ท. เรื่อง หลักเกณฑ์และเงื่อนไข การประเมินผลงานพนักงานครูและบุคลากรทางการศึกษาเทศบาล เพื่อให้มีหรือเลื่อนวิทยฐานะ ลงวันที่ ๕ มกราคม พ.ศ. ๒๕๕๐ จำนวนทั้งสิ้น 4 ราย

9. หารือการแต่งตั้งคณะกรรมการสอบสวนวินัยอย่างร้ายแรง

- คำว่า “ถูกกล่าวหาว่ากระทำผิดร่วมกับผู้ถูกกล่าวหา” ตามข้อ ๔๙ ของประกาศ ก.ท. เรื่อง มาตรฐานทั่วไปเกี่ยวกับวินัยและการรักษาวินัย และการดำเนินการทางวินัย พ.ศ. ๒๕๕๘ นั้น หมายถึง เฉพาะกรณีที่นายกเทศมนตรีถูกกล่าวหาว่ากระทำผิดร่วมกับพนักงานเทศบาลในเรื่องกล่าวหาเดียวกันเท่านั้น ที่จะทำให้นายกเทศมนตรีมีสภาพร้ายแรงที่อาจทำให้การพิจารณาไม่เป็นกลาง สำหรับเรื่องที่หารือมานี้เป็นกรณีกล่าวหาว่า พนักงานเทศบาลตำบล ข. ไม่ปฏิบัติตามกฎหมาย ระเบียบ ข้อบังคับ มติคณะรัฐมนตรี หรือแบบแผน การปฏิบัติราชการก่อให้เกิดความเสียหายแก่รัฐหรือหน่วยรับตรวจ และมีพฤติการณ์น่าเชื่อว่าเป็นการทุจริต ส่วนกรณีของนายกเทศมนตรีตำบล ข. เป็นการกล่าวหาว่าขาดความรอบคอบดูแลเอาใจใส่ และปล่อยปละละเลยไม่ปฏิบัติตามระเบียบแบบแผนของทางราชการจนเป็นเหตุให้เกิดการทุจริต จึงไม่ใช่การกล่าวหาในเรื่องเดียวกัน กับเรื่องที่กล่าวหาพนักงานเทศบาลแต่อย่างใด ทั้งนี้ เทียบเคียงความเห็นคณะกรรมการวิธีปฏิบัติราชการทางปกครอง เรื่องเสร็จที่ 188/2556

ดังนั้น กรณีดังกล่าวจึงไม่ใช่กรณีนายกเทศมนตรีถูกกล่าวหาว่ากระทำผิดร่วมกับผู้ถูกกล่าวหา
อันจะทำให้การพิจารณาการดำเนินการทางวินัยไม่เป็นกลาง ตามข้อ ๔๙ ของประกาศ ก.ท. เรื่อง มาตรฐานทั่วไปเกี่ยวกับวินัยและการรักษาวินัย และการดำเนินการทางวินัย พ.ศ. ๒๕๕๘ สำหรับประเด็นข้อหารืออื่นจึงไม่จำต้องพิจารณา

10. หารือการอุทธรณ์มติ ก.ท.จ.ขอนแก่น

- กรณีที่นาย ก. ได้มีคำขอให้พิจารณาคำสั่งเทศบาลตำบล ส. ที่ลงโทษปลดออกจากราชการ นายก ส. จึงเป็นผู้มีอำนาจพิจารณาคำขอให้พิจารณาใหม่ อย่างไรก็ดี หากนายก ส. พิจารณาคำขอให้พิจารณาใหม่แล้วเห็นควรเพิกถอนคำสั่งดังกล่าว ก็ต้องได้รับความเห็นชอบจาก ก.ท.จ.ขอนแก่น ก่อน เทียบเคียงบันทึกคณะกรรมการวิธีปฏิบัติราชการทางปกครอง เรื่องเสร็จที่ 1490-1491/2565

สำหรับกรณี ก.ท.จ.ขอนแก่น พิจารณาเรื่องของเทศบาลตำบล ส. แล้วมีมติว่า ไม่สามารถรับฟังได้ว่าเป็นพยานหลักฐานใหม่ที่จะทำให้ข้อเท็จจริงเปลี่ยนแปลงไป จึงไม่เห็นชอบตามที่เทศบาลตำบล ส. เสนอ มติ ก.ท.จ.ขอนแก่น ดังกล่าวจึงเป็นคำสั่งของคณะกรรมการตามมาตรา 44 แห่งพระราชบัญญัติวิธีปฏิบัติราชการทางปกครองฯ หากนาย ก. หรือเทศบาลตำบล ส. ไม่เห็นด้วยกับมติ ก.ท.จ.ขอนแก่น ดังกล่าว ก็สามารถใช้สิทธิโต้แย้งมติ ก.ท.จ.ขอนแก่น โดยฟ้องเป็นคดีต่อศาลปกครองได้โดยไม่ต้องอุทธรณ์ก่อนแต่อย่างใด ทั้งนี้ เทียบเคียงบันทึกคณะกรรมการวิธีปฏิบัติราชการทางปกครอง เรื่องเสร็จที่ 684/2545

กรณีที่ ก.ท.จ.ขอนแก่น มีมติไม่รับอุทธรณ์ดังกล่าวเป็นไปตามรูปแบบ ขั้นตอน และวิธีการ ที่กฎหมายกำหนดแล้ว

11. ร่างประกาศคณะกรรมการกลางพนักงานเทศบาล เรื่อง มาตรฐานทั่วไปเกี่ยวกับหลักเกณฑ์ เงื่อนไข อัตรา และวิธีการจ่ายเงินประจำตำแหน่งของพนักงานเทศบาล (ฉบับที่..) พ.ศ. ....

- การแก้ไขปัญหาเงินประจำตำแหน่งของตำแหน่งสถาปนิก ระดับเชี่ยวชาญ เมื่อ ก.ถ. แก้ไขเพิ่มเติมมาตรฐานกลางเกี่ยวกับเงินประจำตำแหน่งขึ้น ดังนั้น เพื่อให้มาตรฐานทั่วไปมีความสอดคล้องกับมาตรฐานกลาง ตามมาตรา 18 แห่งพระราชบัญญัติระเบียบบริหารงานบุคคลส่วนท้องถิ่น พ.ศ. 2542 และเพื่อให้พนักงานเทศบาลผู้ดำรงตำแหน่งประเภทวิชาการ ระดับเชี่ยวชาญ มีสิทธิได้รับเงินประจำตำแหน่งนับตั้งแต่วันที่ได้รับการแต่งตั้งเป็นต้นไป อาศัยอำนาจตามมาตรา 17 (4) มาตรา 20 และมาตรา 24 วรรคเจ็ด ของกฎหมายฉบับเดียวกัน จึงเห็นชอบแก้ไขเพิ่มเติมประกาศมาตรฐานทั่วไปเกี่ยวกับหลักเกณฑ์ฯ เงินประจำตำแหน่ง ตามร่างประกาศคณะกรรมการกลางพนักงานเทศบาล เรื่อง มาตรฐานทั่วไปเกี่ยวกับหลักเกณฑ์ เงื่อนไข อัตรา และวิธีการจ่ายเงินประจำตำแหน่งของพนักงานเทศบาล (ฉบับที่..) พ.ศ. .... สรุป ดังนี้

“ให้พนักงานเทศบาลผู้ได้รับการแต่งตั้งให้ดำรงตำแหน่งประเภทวิชาการ ระดับเชี่ยวชาญ อยู่ก่อนประกาศฉบับนี้ใช้บังคับให้มีสิทธิได้รับเงินประจำตำแหน่งตั้งแต่วันที่ได้รับการแต่งตั้งเป็นระดับเชี่ยวชาญเป็นต้นไป”

12. การโอนพนักงานเทศบาลกรณีมีเหตุผลความจำเป็น

- เห็นชอบให้ยุติเรื่อง จำนวน 1 ราย

.........................................................................

**สรุปผลการประชุม ก.อบต.**

**ครั้งที่ ครั้งที่ 7/๒๕66**

**เมื่อวันที่ 27 กรกฎาคม 2566 เวลา 11.00 น.**

………………………..

 1. การดำเนินการสรรหาตำแหน่งสายงานผู้บริหารกรณีไม่มีบัญชีหรือบัญชีผู้ผ่านการสรรหาหมดแล้ว หรือคณะกรรมการกลางข้าราชการหรือพนักงานส่วนท้องถิ่นยังไม่ได้ดำเนินการสรรหา

- เห็นชอบเกี่ยวกับการดำเนินการสรรหาตำแหน่งสายงานผู้บริหารกรณีไม่มีบัญชีหรือบัญชีผู้ผ่านการสรรหาหมดแล้ว หรือคณะกรรมการกลางข้าราชการหรือพนักงานส่วนท้องถิ่นยังไม่ได้ดำเนินการสรรหา ดังนี้

1. กำหนดให้วันที่ 31 สิงหาคม 2566 เป็นวันสิ้นสุดที่องค์กรปกครองส่วนท้องถิ่นสามารถดำเนินการสรรหาผู้มาดำรงตำแหน่งในสายงานผู้บริหารที่ว่างโดยการย้าย การโอน การรับโอนจากข้าราชการหรือพนักงานส่วนท้องถิ่นในองค์กรปกครองส่วนท้องถิ่นประเภทเดียวกัน และเป็นผู้ที่ดำรงตำแหน่งประเภท ระดับ สายงาน และมีฐานะตามมาตรฐานกำหนดตำแหน่งเดียวกันกับตำแหน่งว่างมาดำรงตำแหน่งสายงานผู้บริหารที่ว่าง กรณีไม่มีบัญชีผู้ผ่านการสรรหาหรือมีบัญชีผู้ผ่านการสรรหาแต่มีการเรียกใช้บัญชีครบทั้งบัญชีแล้ว หรือคณะกรรมการกลางข้าราชการหรือพนักงานส่วนท้องถิ่นยังไม่ได้ดำเนินการสรรหา

2. แจ้งแนวทางปฏิบัติให้องค์กรปกครองส่วนท้องถิ่นถือปฏิบัติ ดังนี้

2.1 การดำเนินการสรรหาตำแหน่งสายงานผู้บริหาร กรณีคณะกรรมการกลางข้าราชการหรือพนักงานส่วนท้องถิ่นยังไม่ได้ดำเนินการสรรหา ให้องค์กรปกครองส่วนท้องถิ่นที่รายงานตำแหน่งว่าง ให้คณะกรรมการกลางข้าราชการหรือพนักงานส่วนท้องถิ่นดำเนินการสรรหาและยังไม่มีผู้ใดไปแต่งตั้งในตำแหน่งดังกล่าวสามารถดำเนินการสรรหาผู้มาดำรงตำแหน่งในสายงานผู้บริหารที่ว่าง โดยการย้าย การโอน การรับโอน จากข้าราชการหรือพนักงานส่วนท้องถิ่น ในองค์กรปกครองส่วนท้องถิ่นประเภทเดียวกัน และเป็นผู้ที่ดำรงตำแหน่งประเภท ระดับ สายงาน และมีฐานะตามมาตรฐานกำหนดตำแหน่งเดียวกันกับตำแหน่งว่างมาดำรงตำแหน่งสายงานผู้บริหารที่ว่างได้ โดยให้องค์กรปกครองส่วนท้องถิ่นที่เกี่ยวข้องประสานกันเพื่อกำหนดวันโอนและรับโอน และเสนอชื่อผู้ที่จะแต่งตั้งให้ดำรงตำแหน่งสายงานผู้บริหารที่ว่างต่อสำนักงาน ก.อบต.จังหวัด ภายในวันที่ 31 สิงหาคม 2566 เพื่อเสนอ ก.อบต.จังหวัด แล้วแต่กรณีพิจารณา

2.2 เมื่อมีการย้าย การโอน การรับโอนตามข้อ 2.1 แล้ว องค์กรปกครองส่วนท้องถิ่นที่มีตำแหน่งสายงานผู้บริหารว่างจากการย้าย การโอน การรับโอนไปดำรงตำแหน่งบริหารที่ว่างนี้ ให้รายงาน ก.อบต.จังหวัด เพื่อ ก.อบต.จังหวัด ดำเนินการสรรหาหรือรายงาน ก.อบต. ดำเนินการสรรหาต่อไป ในการนี้ องค์กรปกครองส่วนท้องถิ่นและ ก.อบต.จังหวัด ต้องจัดทำทะเบียนกำกับไว้เป็นหลักฐานและหมายเหตุ ในแผนอัตรากำลังให้ชัดเจนว่า “อยู่ระหว่างการดำเนินการสรรหาของ ก.อบต.” พร้อมทั้งให้นายกองค์กรปกครองส่วนท้องถิ่นและเลขานุการ ก.อบต.จังหวัด ลงลายมือชื่อ วัน เดือน ปี กำกับไว้ในแผนอัตรากำลัง ที่อยู่ในความรับผิดชอบ และให้สงวนตำแหน่งที่ว่าง เพื่อแต่งตั้งจากบัญชีผู้ผ่านการสรรหาของคณะกรรมการกลางข้าราชการหรือพนักงานส่วนท้องถิ่นเท่านั้น ซึ่งเป็นไปตามข้อ 12 (2) ของประกาศ ก.อบต. เรื่อง มาตรฐานทั่วไปเกี่ยวกับการสอบคัดเลือกและการคัดเลือกพนักงานส่วนตำบลให้ดำรงตำแหน่งสายงานผู้บริหาร พ.ศ. 2560 และที่แก้ไขเพิ่มเติม

สำหรับตำแหน่งว่างจากการย้าย การโอน การรับโอน ตามข้อ 2.1 และตำแหน่งว่างเกิน 60 วัน แล้ว ให้องค์กรปกครองส่วนท้องถิ่นรายงาน ก.อบต.จังหวัด เพื่อ ก.อบต.จังหวัด จะได้ดำเนินการสรรหาหรือรายงาน ก.อบต. ดำเนินการสรรหาตามประกาศ ก.อบต. เรื่อง มาตรฐานทั่วไปเกี่ยวกับการสอบคัดเลือกและการคัดเลือกพนักงานส่วนตำบลให้ดำรงตำแหน่งสายงานผู้บริหาร พ.ศ. 2560 และที่แก้ไขเพิ่มเติม

3. กรณี ก.อบต.จังหวัดใด ประสงค์จะดำเนินการสรรหารอบเดือนตุลาคม 2566 ให้เสนอแผนการดำเนินการสรรหาเพื่อให้ ก.อบต. พิจารณาก่อนหรือหาก ก.อบต.จังหวัด ไม่ประสงค์ดำเนินการสรรหา ให้รายงานตำแหน่งสายงานผู้บริหารที่ว่างเพื่อให้ ก.อบต. สรรหา ภายในสิ้นเดือนกันยายน โดยให้ดำเนินการ ตามแนวทางการดำเนินการสรรหาข้าราชการหรือพนักงานส่วนท้องถิ่นให้ดำรงตำแหน่งสายงานผู้บริหารที่ว่าง ตามหนังสือสำนักงาน ก.อบต. ด่วนที่สุด ที่ มท 0809.2/ว 91 ลงวันที่ 15 มิถุนายน 2564

2. กำหนดตำแหน่งนักสาธารณสุข

- เห็นชอบให้กำหนดตำแหน่งนักสาธารณสุข

1. กำหนดคุณสมบัติเฉพาะสำหรับตำแหน่งว่า “ต้องได้รับปริญญาตรีหรือคุณวุฒิอย่างอื่น ที่เทียบได้ในระดับเดียวกันในสาขาวิชาสาธารณสุขศาสตร์และได้รับใบอนุญาตประกอบวิชาชีพการสาธารณสุขชุมชน หรือในสาขาวิชา หรือทางที่ ก.จ. ก.ท. หรือ ก.อบต. กำหนด”

2. กำหนดให้ตำแหน่งนักสาธารณสุข เพิ่มเติมในกลุ่มงานที่เกี่ยวข้องเกื้อกูลกันตามมาตรฐานกำหนดตำแหน่งของข้าราชการและพนักงานส่วนท้องถิ่น ในกลุ่มที่ 6 กลุ่มสาธารณสุขและสิ่งแวดล้อม และให้แจ้งสำนักงาน ก.ถ. เพื่อพิจารณากำหนดให้นักสาธารณสุข เป็นตำแหน่งที่มีสิทธิได้รับเงินประจำตำแหน่งเพิ่มเติมต่อไป

3. ร่างประกาศคณะกรรมการกลางพนักงานส่วนตำบล เรื่อง กำหนดมาตรฐานทั่วไปเกี่ยวกับหลักเกณฑ์ เงื่อนไข และวิธีการกำหนด เงินประโยชน์ตอบแทนอื่นเป็นกรณีพิเศษอันมีลักษณะเป็นเงินรางวัลประจำปีสำหรับพนักงานส่วนตำบล ลูกจ้าง และพนักงานจ้างขององค์การบริหารส่วนตำบล (ฉบับที่ ...) พ.ศ. ....

- เห็นชอบร่างประกาศคณะกรรมการกลางพนักงานส่วนตำบล เรื่อง กำหนดมาตรฐานทั่วไปเกี่ยวกับหลักเกณฑ์ เงื่อนไข และวิธีการกำหนด เงินประโยชน์ตอบแทนอื่นเป็นกรณีพิเศษอันมีลักษณะเป็นเงินรางวัลประจำปีสำหรับพนักงานส่วนตำบล ลูกจ้าง และพนักงานจ้างขององค์การบริหารส่วนตำบล (ฉบับที่ ...) พ.ศ. .... ดังนี้

1. ประเด็นรายจ่ายเพื่อการลงทุนไม่น้อยกว่าร้อยละสิบของงบประมาณรายจ่ายประจำปี ตอนสิ้นปีงบประมาณ เห็นว่า ให้คงหลักการไว้เหมือนเดิมทั้งอัตราส่วนและนิยาม โดยการประเมินประสิทธิภาพและประสิทธิผลการปฏิบัติราชการ เพื่อขอรับเงินรางวัลประจำปี ได้วางหลักไว้ 2 ประการ คือ 1. คุณสมบัติองค์กรปกครองส่วนท้องถิ่นที่มีสิทธิยื่นเสนอขอรับการประเมินผลฯ 2. องค์กรปกครองส่วนท้องถิ่นที่มีสิทธิจ่ายเงินรางวัลประจำปี ให้ประเมินผลจากตัวชี้วัดตามแบบประเมินประสิทธิภาพและประสิทธิผลการปฏิบัติราชการ ดังนั้น กรณีตอนสิ้นปีงบประมาณ หากองค์กรปกครองส่วนท้องถิ่นได้รับคะแนนการประเมินประสิทธิภาพและประสิทธิผลการปฏิบัติราชการ (จากตัวชี้วัด) ไม่น้อยกว่าร้อยละเจ็ดสิบห้า จึงมีสิทธิจ่ายเงินรางวัลประจำปีโดยไม่ต้องพิจารณาว่ามีการตั้งงบประมาณรายจ่ายเพื่อการลงทุน หรือมีการดำเนินการ หรือผลการเบิกจ่ายเงินแต่อย่างใด เนื่องจากการดำเนินการดังกล่าว ได้ถูกกำหนดไว้ในตัวชี้วัดของการประเมินประสิทธิภาพและประสิทธิผลการปฏิบัติราชการแล้ว

องค์การบริหารส่วนตำบลที่มีสิทธิยื่นเสนอขอรับการประเมินผลการปฏิบัติราชการ เพื่อขอรับเงินรางวัลประจำปี ต้องมีคุณสมบัติเป็นไปตามหลักเกณฑ์ และเงื่อนไข ดังต่อไปนี้

2. ประเด็นผู้มีสิทธิได้รับเงินรางวัลประจำปีต้องมีคุณสมบัติตามหลักเกณฑ์ และเงื่อนไข ดังต่อไปนี้

2.1 เป็นพนักงานส่วนตำบล พนักงานครูและบุคลากรทางการศึกษา ลูกจ้างประจำ หรือพนักงานจ้าง

2.2 มีระยะเวลาการปฏิบัติงานจริงในองค์กรปกครองส่วนท้องถิ่นแห่งเดียวกันของปีที่เสนอขอรับการประเมินรวมกันไม่น้อยกว่าแปดเดือน โดยไม่จำเป็นต้องมีระยะเวลาการปฏิบัติงานติดต่อกัน

2.3 ต้องได้รับการเลื่อนขั้นเงินเดือน เลื่อนเงินเดือน ค่าจ้าง หรือค่าตอบแทน ตามหลักเกณฑ์ และเงื่อนไข ดังต่อไปนี้

(1) ในกรณีเป็นพนักงาน หรือลูกจ้างประจำ ต้องได้รับการเลื่อนขั้นเงินเดือน หรือค่าจ้าง รวมทั้งปีไม่น้อยกว่าหนึ่งขั้น หรือกรณีมีอัตราเงินเดือนหรือค่าจ้างถึงขั้นสูงของอันดับหรือตำแหน่ง (เต็มขั้น) ต้องได้รับค่าตอบแทนพิเศษรวมทั้งปีไม่น้อยกว่าร้อยละสี่

(2) ในกรณีเป็นพนักงานครูและบุคลากรทางการศึกษา ต้องได้รับการเลื่อนเงินเดือน รวมทั้งปีไม่น้อยกว่าร้อยละสี่ หรือกรณีมีอัตราเงินเดือนถึงขั้นสูงของอันดับหรือตำแหน่งแล้ว (เต็มขั้น) ต้องได้รับค่าตอบแทนพิเศษรวมทั้งปีไม่น้อยกว่าร้อยละสี่

(3) ในกรณีเป็นพนักงานจ้าง ต้องได้รับคะแนนการประเมินผลการปฏิบัติงานเฉลี่ยทั้งปีไม่น้อยกว่าระดับดีขึ้นไป รวมไปถึงกรณีพนักงานจ้างที่มีอายุครบ 60 ปี หรือ 70 ปี ที่ต้องพ้นสภาพ

3. ต้องได้รับคะแนนการประเมินผลการปฏิบัติราชการตามแบบประเมินประสิทธิภาพ และประสิทธิผลการปฏิบัติราชการ (ตัวชี้วัด) ไม่น้อยกว่าร้อยละเจ็ดสิบห้า

4. ขอให้เพิกถอนมติ ก.อบต.จังหวัดกาฬสินธุ์

- ให้หารือต่อคณะกรรมการกฤษฎีกา กรณีขอให้เพิกถอนมติของ ก.จังหวัด และคำสั่งลงโทษ ทางวินัยจะมีแนวทางปฏิบัติที่ถูกต้องอย่างไร

5. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับสูงขึ้น

- เห็นชอบให้นับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับสูงขึ้น จำนวน 1 ราย คือ นางสาววิภาวดี เสียมไหม

6. หารือแนวทางการดำเนินการทางวินัยพนักงานส่วนตำบล กรณีคณะกรรมการ ป.ป.ช. ไต่สวนพ้นกำหนดระยะเวลา

- ให้หารือต่อคณะกรรมการกฤษฎีกาอีกครั้งหนึ่งว่า กรณีคณะกรรมการ ป.ป.ช. ดำเนินการไต่สวน
และมีมติชี้มูลความผิดพ้นกำหนดระยะเวลา (สามปี) นับแต่วันเริ่มดำเนินการไต่สวน ตามมาตรา 48
แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. ๒๕๖๑ นั้น มีแนวทางใดเป็นแนวทางที่ถูกต้องหรือมีแนวทางอื่นที่ถูกต้องอย่างไร

7. การโอนพนักงานส่วนตำบลกรณีมีเหตุผลความจำเป็น

- เห็นชอบให้ยุติเรื่องจำนวน 1 ราย

.........................................................................